CELEX: 22011D0117
Language: ro
Date: 2011-10-21 00:00:00
Title: Decizia nr. 117/2011 a Comitetului mixt al SEE din 21 octombrie 2011 de modificare a anexei IX (Servicii financiare) la Acordul privind SEE

22.12.2011   
            
            
               RO
            
            
               Jurnalul Oficial al Uniunii Europene
            
            
               L 341/81
            
         DECIZIA NR. 117/2011 A COMITETULUI MIXT AL SEE
   din 21 octombrie 2011
   de modificare a anexei IX (Servicii financiare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa IX la acord a fost modificată prin Decizia nr. 78/2011 a Comitetului mixt al SEE din 1 iulie 2011 (1).
            
         
               (2)
            
            
               Directiva 2009/103/CE a Parlamentului European și a Consiliului din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi (2) trebuie încorporată în acord.
            
         
               (3)
            
            
               Directiva 2009/103/CE abrogă Directivele 72/166/CEE (3), 84/5/CEE (4) și 90/232/CEE (5) ale Consiliului, precum și Directivele 2000/26/CE (6) și 2005/14/CE (7) ale Parlamentului European și Consiliului, care sunt încorporate în acord și sunt, prin urmare, abrogate în acord, cu excepția dispozițiilor din Directivele 2000/26/CE și 2005/14/CE care modifică Directivele 73/239/CEE (8) și 88/357/CEE (9) ale Consiliului, care vor fi abrogate în cadrul acordului prin Decizia Comitetului mixt al SEE, care încorporează în acord Directiva 2009/138/CE a Parlamentului European și a Consiliului (10).
            
         
               (4)
            
            
               Actuala adaptare SEE la Directiva 2000/26/CE ar trebui menținută în ceea ce privește Directiva 2009/103/CE,
            
         ADOPTĂ PREZENTA DECIZIE:
   Articolul 1
   Anexa IX la acord se modifică după cum urmează:
   
               1.
            
            
               Textul de la punctul 8 (Directiva 72/166/CEE a Consiliului) se înlocuiește cu următoarele:
               „32009 L 0103: Directiva 2009/103/CE a Parlamentului European și a Consiliului din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi (versiunea codificată) (JO L 263, 7.10.2009, p. 11).
               În sensul prezentului acord, dispozițiile directivei se citesc cu următoarea adaptare:
               La articolul 21, alineatul (6) se înlocuiește cu textul următor:
               
                  «Desemnarea unui reprezentant responsabil cu soluționarea cererilor de despăgubire nu constituie în sine deschiderea unei sucursale în sensul articolului 1 litera (b) din Directiva 92/49/CEE, iar reprezentantul responsabil cu soluționarea cererilor de despăgubire nu este considerat o unitate în sensul articolului 2 litera (c) din Directiva 88/357/CEE.»”
               
            
         
               2.
            
            
               Se elimină textul de la punctele 9 (A doua Directivă nr. 84/5/CEE a Consiliului), 10 (A treia Directivă 90/232/CEE a Consiliului) și 10a (Directiva 2000/26/CE a Parlamentului European și a Consiliului).
            
         Articolul 2
   Textele Directivei 2009/103/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 noiembrie 2011, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (11).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 21 octombrie 2011.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 262, 6.10.2011, p. 45.
   
      (2)  JO L 263, 7.10.2009, p. 11.
   
      (3)  JO L 103, 2.5.1972, p. 1.
   
      (4)  JO L 8, 11.1.1984, p. 17.
   
      (5)  JO L 129, 19.5.1990, p. 33.
   
      (6)  JO L 181, 20.7.2000, p. 65.
   
      (7)  JO L 149, 11.6.2005, p. 14.
   
      (8)  JO L 228, 16.8.1973, p. 3.
   
      (9)  JO L 172, 4.7.1988, p. 1.
   
      (10)  JO L 335, 17.12.2009, p. 1.
   
      (11)  Nu au fost semnalate obligații constituționale.